Peter de Hemmer Gudme voksede op i et traditionsbundet miljø, nationalt såvel som kristeligt, og slægten havde nær tilknytning til grænselandet. I skoletiden var han medlem af [[KFUM-Spejderne i Danmark|KFUM]] og [[spejderbevægelsen]]. Efter sin studentereksamen i [[1915]] fra [[Marselisborg Gymnasium|Marselisborg Skole]] begyndte han at studere [[teologi]]. Han meldte sig samtidig ind i [[Akademisk Skytteforening]], og [[1918]] deltog han som frivillig i [[Finland]]s [[Den finske borgerkrig|frihedskrig]] og gjorde året efter fronttjeneste i [[Dansk-Baltisk Auxiliær Korps]] i den [[estiske frihedskrig]] i [[Estland]], da han var en varm tilhænger af nordisk solidaritet. Efter sin hjemkomst boede han på [[Regensen]] og siden på [[Borchs Kollegium]] og færdiggjorde sit studium i [[1922]] og studerede derefter orientalsk [[filologi]] i [[Leipzig]], [[Uppsala]] og [[Paris]].
Litteratur Religion Samfund Journalistik Kultur Død Samfundsvidenskab Folkeret Kriminalitet